CELEX: 32008D0922
Language: el
Date: 2008-12-08 00:00:00
Title: Απόφαση 2008/922/ΚΕΠΠΑ του Συμβουλίου, της 8ης Δεκεμβρίου 2008 , για την εφαρμογή της κοινής θέσης 2004/161/ΚΕΠΠΑ σχετικά με την ανανέωση των περιοριστικών μέτρων κατά της Ζιμπάμπουε

10.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 331/22
            
         
      ΑΠΌΦΑΣΗ 2008/922/ΚΕΠΠΑ ΤΟΥ ΣΥΜΒΟΥΛΊΟΥ
   
   της 8ης Δεκεμβρίου 2008
   για την εφαρμογή της κοινής θέσης 2004/161/ΚΕΠΠΑ σχετικά με την ανανέωση των περιοριστικών μέτρων κατά της Ζιμπάμπουε
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την κοινή θέση 2004/161/ΚΕΠΠΑ του Συμβουλίου (1), και ιδίως το άρθρο 6, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
   Εκτιμώντας τα ακόλουθα:
   
               (1)
            
            
               Με την κοινή θέση 2002/161/ΚΕΠΠΑ, το Συμβούλιο υιοθέτησε μέτρα, μεταξύ άλλων, για την παρεμπόδιση της εισόδου ή της διέλευσης μέσω της επικράτειας των κρατών μελών και για τη δέσμευση των περιουσιακών και οικονομικών πόρων των μελών της κυβέρνησης της Ζιμπάμπουε καθώς και των φυσικών ή νομικών προσώπων, οντοτήτων ή φορέων που έχουν σχέση με αυτά, καθώς και άλλων φυσικών ή νομικών προσώπων που επιδίδονται σε δραστηριότητες οι οποίες υπονομεύουν τη δημοκρατία, το σεβασμό των ανθρωπίνων δικαιωμάτων και το κράτος δικαίου στη Ζιμπάμπουε, όπως απαριθμούνται στο παράρτημα της εν λόγω κοινής θέσης.
            
         
               (2)
            
            
               Μετά τις βιαιοπραγίες που οργάνωσαν και διέπραξαν οι αρχές της Ζιμπάμπουε κατά τη διάρκεια της εκστρατείας για τις προεδρικές εκλογές του 2008, το Συμβούλιο αποφάσισε να προσθέσει ορισμένα άλλα πρόσωπα και οντότητες στον κατάλογο του παραρτήματος της κοινής θέσης 2004/161/ΚΕΠΠΑ εγκρίνοντας στις 22 Ιουλίου 2008 την απόφαση 2008/605/ΚΕΠΠΑ (2).
            
         
               (3)
            
            
               Το Συμβούλιο αποφάσισε επίσης να ενισχύσει τα περιοριστικά μέτρα για την απαγόρευση της εισόδου ή της διέλευσης μέσω της επικράτειας των κρατών μελών, των φυσικών προσώπων που απαριθμούνται στο παράρτημα της κοινής θέσης 2004/161/ΚΕΠΠΑ εγκρίνοντας στις 31 Ιουλίου 2008 την κοινή θέση 2008/632/ΚΕΠΠΑ (3).
            
         
               (4)
            
            
               Εξ αιτίας των βιαιοπραγιών που οργάνωσαν και διέπραξαν οι αρχές της Ζιμπάμπουε και της συνεχιζομένης παρεμπόδισης της εφαρμογής της πολιτικής συμφωνίας που υπεγράφη στις 15 Σεπτεμβρίου 2008, ορισμένα πρόσωπα θα πρέπει να προστεθούν στον κατάλογο του παραρτήματος της κοινής θέσης 2004/161/ΚΕΠΠΑ.
            
         
               (5)
            
            
               Αντίθετα, δεν υπάρχει λόγος να παραμείνει ένα πρόσωπο στον κατάλογο του παραρτήματος της κοινής θέσης 2004/161/ΚΕΠΠΑ.
            
         
               (6)
            
            
               Το παράρτημα της κοινής θέσης 2004/161/ΚΕΠΠΑ θα πρέπει συνεπώς να αναθεωρηθεί,
            
         ΑΠΟΦΑΣΙΖΕΙ:
   Άρθρο 1
   1.   Τα πρόσωπα που περιλαμβάνονται στο παράρτημα Ι της παρούσας απόφασης προστίθενται στον κατάλογο του παραρτήματος της κοινής θέσης 2004/161/ΚΕΠΠΑ.
   2.   Το πρόσωπο που περιλαμβάνεται στο παράρτημα ΙΙ της παρούσας απόφασης αφαιρείται από τον κατάλογο του παραρτήματος της κοινής θέσης 2004/161/ΚΕΠΠΑ.
   Άρθρο 2
   Η παρούσα απόφαση παράγει αποτελέσματα από την ημερομηνία της εκδόσεώς της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 8 Δεκεμβρίου 2008.
      
         
            Για το Συμβούλιο
         
         
            Ο Πρόεδρος
         
         B. KOUCHNER
         
      
   
   
      (1)  ΕΕ L 50 της 20.2.2004, σ. 66.
   
      (2)  ΕΕ L 194 της 23.7.2008, σ. 34.
   
      (3)  ΕΕ L 205 της 1.8.2008, σ. 53.
   
      ΠΑΡΑΡΤΗΜΑ Ι
      Πρόσωπα που αναφέρονται στο άρθρο 1 παράγραφος 1
      
                  
                              173.
                           
                           
                              Newton Kachepa
                           
                        
               
                  Μέλος του Κοινοβουλίου που εκλέγεται στο βόρειο Mudzi, άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές
               
            
                  
                              174.
                           
                           
                              Ταγματάρχης Kairo (ή Cairo) Mhandu
                           
                        
               
                  Εθνικός Στρατός Ζιμπάμπουε (ZNA), άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές
               
            
                  
                              175.
                           
                           
                              Ταξίαρχος Sibusio Bussie Moyo
                           
                        
               
                  ZNA, άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές
               
            
                  
                              176.
                           
                           
                              Ταξίαρχος Richard Ruwodo
                           
                        
               
                  προήχθη στις 12 Αυγούστου στο βαθμό του υποστρατήγου (αποστρατεύτηκε)· πρώην μόνιμος υφυπουργός Άμυνας, άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές
               
            
                  
                              177.
                           
                           
                              Misheck Nyawani
                           
                        
               
                  Αστυνόμος (συνταξιούχος) και άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές
               
            
                  
                              178.
                           
                           
                              Columbus Mudonhi
                           
                        
               
                  Υπαστυνόμος, Αστυνομία της Δημοκρατίας της Ζιμπάμπουε (ZRP), άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές
               
            
                  
                              179.
                           
                           
                              Isaac Mumba
                           
                        
               
                  Αστυνόμος, άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές
               
            
                  
                              180.
                           
                           
                              Martin Kwainona
                           
                        
               
                  Βοηθός επιθεωρητής, άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές
               
            
                  
                              181.
                           
                           
                              Paul Mudzvova
                           
                        
               
                  Λοχίας, άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές
               
            
                  
                              182.
                           
                           
                              Martin Dinha
                           
                        
               
                  Κυβερνήτης της επαρχίας του κεντρικού Mashonaland
               
            
                  
                              183.
                           
                           
                              Faber Chidarikire
                           
                        
               
                  Κυβερνήτης της επαρχίας του δυτικού Mashonaland
               
            
   
      ΠΑΡΑΡΤΗΜΑ ΙΙ
      Πρόσωπο που αναφέρεται στο άρθρο 1 παράγραφος 2
      
                  
                              45.
                           
                           
                              Makoni, Simbarashe
                           
                        
               
                  Αναπληρωτής Γενικός Γραμματέας Εθνικής Οικονομίας του Πολιτικού Γραφείου του ZANU (Πατριωτικού Μετώπου) (πρώην Υπουργός Οικονομικών), γεν. 22.3.1950
                  Μέλος του πολιτικού γραφείου με, ως εκ τούτου, ισχυρούς δεσμούς με την κυβέρνηση και την πολιτική της.